CELEX: C2007/283/13
Language: mt
Date: 2007-11-24 00:00:00
Title: Kawża C-384/07: Talba għal deċiżjoni preliminari mressqa mill-Verwaltungsgerichtshof (l-Awstrija) fit- 13 ta' Awwissu 2007 — Wienstrom GmbH vs Bundesminister für Wirtschaft und Arbeit

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/8
            
         Talba għal deċiżjoni preliminari mressqa mill-Verwaltungsgerichtshof (l-Awstrija) fit-13 ta' Awwissu 2007 — Wienstrom GmbH vs Bundesminister für Wirtschaft und Arbeit
   (Kawża C-384/07)
   (2007/C 283/13)
   Lingwa tal-kawża: il-Ġermaniż
   Qorti tar-rinviju
   Verwaltungsgerichtshof
   Partijiet fil-kawża prinċipali
   
      Rikorrenti: Wienstrom GmbH.
   
      Konvenut: Bundesminister für Wirtschaft und Arbeit.
   Domandi preliminari
   
               1)
            
            
               L-applikazzjoni ta' l-aħħar parti ta' l-Artikolu 88(3) tat-Trattat KE timplika li l-qorti nazzjonali għandha tirrifjuta l-benefiċċju ta' l-għoti ta' għajnuna supplementari lill-benefiċjarju ta' għajnuna, li għandu, bħala regola ġenerali, dritt għal dan bis-saħħa tad-dritt nazzjonali, minħabba l-projbizzjoni ta' l-implementazzjoni prevista minn din id-dispożizzjoni, minkejja li, minn naħa, il-Kummissjoni ċertament lmentat dwar in-nuqqas ta' notifika ta' l-għajnuna, iżda ma adottatx deċiżjoni negattiva fis-sens ta' l-Artikolu 4(2) jew miżura fis-sens ta' l-Artikolu 14 tar-Regolament tal-Kunsill (KE) Nru 659/1999, tat-22 ta' Marzu 1999, u li, min-naħa l-oħra, minkejja li ma jirriżulta l-ebda ksur tad-drittijiet ta' terzi?
            
         
               2)
            
            
               Il-projbizzjoni ta' l-implementazzjoni prevista fl-Artikolu 88(3) KE tipprekludi l-applikazzjoni ta' dispożizzjoni ta' liġi nazzjonali jekk din l-applikazzjoni tibbaża ruħha fuq il-verżjoni ġdida ta' din il-liġi li l-Kummissjoni kkonstatat li hija kompatibbli mas-suq komuni, minkejja li, minn naħa, il-miżura in kwistjoni tikkonċerna perijodi preċedenti għal din il-verżjoni ġdida u minkejja li l-emendi deċiżivi għad-dikjarazzjoni ta' kompatibbiltà mhumiex applikabbli għal dan il-perijodu, u minkejja li, min-naħa l-oħra, ma jirriżulta l-ebda ksur tad-drittijiet ta' terzi?